…. sz. napirend

Előterjesztve:

Pénzügyi és Vagyonnyilatkozatokat

Ellenőrző Bizottsághoz

Költségvetési Bizottsághoz

**E L Ő T E R J E S Z T É S**

**a Képviselő- testület 2022. szeptember 29-ei rendes ülésére**

**Tárgy: Javaslat a Pitypang Utcai Óvoda megnövekedett földgáz költségeihez kiegészítő forrás biztosítására**

**Készítette: …………………………..**

Havas Beatrix

költségvetési és számviteli

osztályvezető

**Egyeztetve: …………………………**

Annus Béláné

gazdasági igazgató

**Egyeztetve: ………………………..**

dr. Szalai Tibor

jegyző

…………………………………

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő Testület!**

A Budapest Főváros II. Kerület Pitypang utcai Óvoda és a Budapest II. Kerületi Pitypang utcai Általános Iskola közös közmű órákkal rendelkeznek. Új egyedi mérőórák felszerelését az épületek közművezetékeinek kiépítése jelenleg nem teszi lehetővé. A mérőórák az iskola épületében találhatók, ezért a Közép-Budai Tankerületi Központ részére és nevére érkeznek a számlák, amelyet ezt követően az óvodának továbbszámláznak.

Az idei évben először szeptember hónapban történt meg a továbbszámlázás, 2021. novembertől 2022. júliusáig terjedő időszakra szól, amely összege meghaladja a 3 000 000 Ft-ot. Ez az összeg majdnem kétszerese a Pitypang Utcai Óvoda tárgyévre jóváhagyott gáz díjának előirányzatához képest. A Tankerület tájékoztatása alapján a növekedés oka, hogy a közbeszerzés útján vásárolt gázszolgáltatásának ára jelentősen megemelkedett. Az idei évi költségvetés tervezésekor erről sem az óvodát sem az Önkormányzatot nem tájékoztatták, így azt figyelembe venni nem tudtuk.

A kialakult helyzetre való tekintettel, valamint az augusztustól decemberig terjedő időszakra szóló további gázszámla kifizetéséhez javasoljuk, hogy a Képviselő Testület a Budapest Főváros II. kerületi Önkormányzat 2022. évi költségvetéséről szóló 2/2022.(II.25.) önkormányzati rendelet 16.sz. tábla II/a/2. „Működési tartalék” előirányzatából 5 000 000 Ft-ot a Pitypang Utcai Óvoda gázszámláira biztosítson.

A fentiek alapján kérem a tisztelt Képviselő-testületet a határozati javaslat elfogadására.

**Határozati javaslat**

A Képviselő-testület úgy dönt, hogy a Budapest Főváros II. Kerületi Önkormányzat 2022. évi költségvetéséről szóló 2/2022.(II.25.) önkormányzati rendelet *16. tábla II./a/2 Működési tartalék* előirányzat terhére 5.000.000.- Ft-ot átcsoportosít *a rendelet 8. tábla 7. sor* Pitypang Utcai Óvoda *3. oszlop* gáz- és távhő díjára.

**Felelős:** Polgármester

**Határidő:** előirányzat módosításra 15 nap,

rendelet módosításra legkésőbb 2022. december 31.

*A határozati javaslat elfogadásához minősített többségű szavazati arány szükséges.*

**Budapest, 2022. szeptember 19.**

**dr. Varga Előd Bendegúz**

**alpolgármester**